Document ID: 32003R0046

KOMISSION ASETUS (EY) N:o 46/2003,
annettu 10 päivänä tammikuuta 2003,
tuoreisiin hedelmiin ja vihanneksiin sovellettavien kaupan pitämistä koskevien vaatimusten muuttamisesta samassa myyntipakkauksessa olevien erilajisten tuoreiden hedelmien ja vihannesten sekoitusten osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1), sellaisena kuin se on viimeksi muutettuna asetuksella (EY) N:o 545/2002 (2), ja erityisesti sen 2 artiklan 2 kohdan,
sekä katsoo seuraavaa:
(1)
Asetuksen (EY) N:o 2200/96 3 artiklan mukaan tuoreita hedelmiä ja vihanneksia, joiden osalta on vahvistettu kaupan pitämistä koskevat vaatimukset mainitun asetuksen 2 artiklan mukaisesti, voi saattaa myyntiin, myydä, toimittaa tai pitää kaupan ainoastaan, jos ne ovat kyseisten vaatimusten mukaiset. Näiden kaikkien vaatimusten mukaan samassa pakkauksessa olevien tuotteiden on oltava samaa lajia.
(2)
Eri hedelmä- ja vihanneslajeja sisältäviä kuluttajille tarkoitettuja pakkauksia on ilmestynyt markkinoille kysynnän tyydyttämiseksi eräiden kuluttajien keskuudessa. Kaikki tuoreisiin hedelmiin ja vihanneksiin sovellettavat kaupan pitämistä koskevat vaatimukset on siis tarpeen muuttaa tämän käytännön sallimiseksi erilajisten tuoreiden hedelmien ja vihannesten sekoituksia sisältäviä myyntipakkauksia koskevista säännöistä 10 päivänä tammikuuta 2003 annetun komission asetuksen (EY) N:o 48/2003 (3) edellytysten mukaisesti.
(3)
Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään tämän asetuksen liitteessä mainittujen asetusten liitteessä olevan V osaston (Kauppakunnostusta koskevat määräykset) A kohtaan (Tasalaatuisuus) alakohta seuraavasti:
”Poiketen siitä, mitä tätä kohtaa edeltävissä säännöksissä säädetään, tämän asetuksen soveltamisalaan kuuluvia tuotteita voidaan sekoittaa nettopainoltaan alle kolme kiloa olevissa myyntipakkauksissa erilajisten hedelmien ja vihannesten kanssa komission asetuksessa (EY) N:o 48/2003 (4) vahvistetuin edellytyksin.”
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä tammikuuta 2003.

Labels: 3
17